ഫുട്ബോള് ബാലന്സില് ഇന്ദ്രജാലം റിക്കാര്ഡ് ബുക്കില് ഷെമീന് പെരിന്തല്മണ്ണ: ബക്കറ്റിനു മുകളില് പന്തു വച്ച് അതിനു മുകളില് കയറിനിന്നു പിടലിയിലൊരു ഫുട്ബോള് ബാലന്സ് ചെയ്ത് 57 സെക്കന്ഡില് ഏഴു ജഴ്സികള് അഴിച്ചുമാറ്റി ഇന്ത്യ ബുക്ക് ഓഫ് റിക്കാര്ഡ്സില് ഇടം നേടിയിരിക്കുകയാണ് മുഹമ്മദ് ഷെമീന് പാറല്. ഫുട്ബോളിന്റെ മുകളില് കയറി ബാലന്സ് ചെയ്തു നിന്നാണു ഷെമീന് കാണികളെ അന്പരപ്പിച്ചത്.തൂത പാറല് പള്ളിക്ക് സമീപം താമസിക്കുന്ന ഇറക്കിങ്ങല് ഹബിബയുടെ മകനാണ് ഷെമീന്. അസാമാന്യ മെയ്വഴക്കത്തിലൂടെ ഇന്ത്യ ബുക്ക് ഓഫ് റിക്കാര്ഡ്സില് ഇടം നേടിയ ഷെമീന് നാടിനഭിമാനമായിരിക്കുകയാണ്. വീട്ടുകാരും നാട്ടുകാരും പ്രാദേശിക ക്ലബായ പാറല് പാസ് ആര്ട്സ് ആന്ഡ് സ്പോര്ട്സ് ക്ലബ്ബും പൂര്ണ പിന്തുണയുമായി ഷെമീനു പിന്നിലുണ്ട്. ഷെമീനിന്റെ ഈ പ്രകടനം കണ്ട ബന്ധുവായ ഷൗക്കത്തലി കുളപ്പടയാണ് ഇന്ത്യ ബുക്ക് ഓഫ് റിക്കാര്ഡ്സില് അപേക്ഷിക്കാനുള്ള പ്രേരണനല്കിയതെന്ന് ഷെമീന് പറഞ്ഞു. മൂന്നു പെയിന്റ് ബക്കറ്റിനു മുകളില് രണ്ടു ബക്കറ്റും അതിനു മുകളില് രണ്ടു ഫുട്ബോളും വച്ച് അതിനുമുകളില് കയറി നിന്ന് ബാലന്സ് ചെയ്ത് കഴുത്തിന്റെ പിന്ഭാഗത്ത് ഒരു ഫുട്ബോള് വച്ച് അത് വീഴാതെ നിര്ത്തി ജഴ്സി അഴിച്ചു മാറ്റുന്ന ഈ പ്ലസ് വണ്കാരന്റെ പ്രകടനം ആരെയും അന്പരപ്പിക്കും. തൂത ദാറുല് ഉലൂം എച്ച്എസ്എസിലെ വിദ്യാര്ഥിയാണ്.